2017ի Մայիսին, Միւլըրի խումբին հարցազրոյց տալէն ետք Ալփթեքին փախած է Թուրքիա եւ խուսափած է դատարան կանչուելէ, երբ հետագային ծանուցագիր ուղարկուած է անոր, ապա քննիչները եզրակացուցած են, որ ան ստած է իրենց: Քորքմազի յանձնարարուած է նաեւ վկայութիւն տալ դաշնային գլխաւոր դատակազմին առջեւ Ուաշինկթընի մէջ, 2017 Սեպտեմբեր 22ին, դաշնային քրէական օրէնքներու հնարաւոր խախտումներու՝ ներառեալ «Օ-տարերկրեայ գործակալներու գրան-ցման մասին օրէնք»ի (FARA) համար: Ան չէ ներկայացած դատարան: «Հաւանաբար, 450 հազար տոլարի գումարը, որ Ալփթեքինի հոլանտական կեղծ ընկերութիւնը վճարած էր Ֆլինի, իրականութեան մէջ փոխանցուած է Քորքմազէն: Եութայի մեղադրական եզրակացութիւնը բացայայտած է, որ Թերմենճեան 2017 Օգոստոսին փախած է Թուրքիա, այն օրը, երբ անոր տան եւ գրասենեակներուն մէջ խուզարկութեան թոյլտուութիւն տրուած էր», յայտնած է Պոզքուրթ: